Oficiālais Vēstnesis L 304 , 16/12/1995 Lpp. 0052 - 0056



Komisijas Lēmums (1995. gada 6. decembris) par īpašiem nosacījumiem, kas reglamentē zvejniecības un akvakultūras produktu ievešanu no Japānas (Dokuments attiecas uz EEZ) (95/538/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 11. pantu, tā kā Komisijas ekspertu grupa ir veikusi pārbaudes vizīti uz Japānu, lai pārliecinātos par apstākļiem, kādos zvejniecības produkti tiek ražoti, uzglabāti un nosūtīti uz Kopienu; tā kā Japānas tiesību aktu noteikumus par zvejniecības produktu veselības ekspertīzi un kontroli var uzskatīt par līdzvērtīgiem Direktīvā 91/493/EEK minētajiem noteikumiem; tā kā Japānas kompetentā iestāde – Veselības un labklājības ministrijas Veterinārsanitārā nodaļa (MHW-VSD) – spēj efektīvi pārliecināties par spēkā esošo likumu piemērošanu; tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas procedūrā jāietver arī sertifikāta parauga nosacījumi, minimālās valodas(-u) prasības, kurās tas ir jāizstrādā, un tās personas kvalifikācija, kas ir pilnvarota to parakstīt; tā kā saskaņā ar Direktīvas 91/493/EEK 11. panta 4. punkta b) apakšpunktu zvejniecības produktu iepakojumiem ir jāpiestiprina atzīme ar trešās valsts nosaukumu un izcelsmes uzņēmuma apstiprinājuma numuru; tā kā saskaņā ar Direktīvas 91/493/EEK 11. panta 4. punkta c) apakšpunktu ir jāizveido apstiprināto uzņēmumu saraksts; tā kā šāds saraksts jāizveido, pamatojoties uz MHW-VSD paziņojumu Komisijai; tā kā tādējādi MHW-VSD ir jānodrošina šajā sakarā paredzēto noteikumu atbilstība Direktīvas 91/493/EEK 11. panta 4. punktam; tā kā MHW-VSD ir devusi oficiālu apstiprinājumu par atbilstību Direktīvas 91/493/EEK pielikuma V nodaļā paredzētajiem noteikumiem un attiecībā uz uzņēmumu apstiprināšanai nepieciešamo prasību izpildi, kas līdzvērtīgas minētajā Direktīvā noteiktajām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Veselības un labklājības ministrijas Veterinārsanitārā nodaļa (MHW-VSD) ir atzīta par kompetento iestādi Japānā, lai pārbaudītu un apliecinātu zvejniecības produktu atbilstību Direktīvas 91/493/EEK prasībām. 2. pants Zvejniecības un akvakultūras produktiem no Japānas ir jāatbilst šādiem nosacījumiem: 1. Pie katra sūtījuma jābūt numurētam veterinārā sertifikāta oriģinālam, kura apjoms ir viena lappuse un kurš ir pienācīgi aizpildīts, parakstīts, datēts un sastādīts atbilstoši A pielikumā iekļautajam paraugam. 2. Produktus drīkst sūtīt tikai no apstiprinātajiem uzņēmumiem, kas uzskaitīti šā lēmuma B pielikumā. 3. Izņemot saldētus zvejniecības produktus bez taras, kas paredzēti konservētas pārtikas ražošanai, uz visiem iepakojumiem ar neizdzēšamiem burtiem jānorāda vārds "Japāna" un izcelsmes uzņēmuma apstiprinājuma numurs. 3. pants 1. Šā lēmuma 2. panta 1. punktā minētais sertifikāts ir jāsagatavo vismaz vienā tās dalībvalsts oficiālajā valodā, kurā tiek veiktas pārbaudes. 2. Sertifikātā ir jābūt Veselības un labklājības ministrijas Veterinārsanitārās nodaļas (MHW-VSD) pārstāvja vārdam, amatam un parakstam, kā arī oficiālajam zīmogam, kura krāsa atšķiras no pārējo atzīmju krāsas šajā sertifikātā. 4. pants Šis lēmums ir adresēts dalībvalstīm. Briselē, 1995. gada 6. decembrī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS UZŅĒMUMU SARAKSTS Apstiprinājuma Nr. | Uzņēmums | Adrese | 0452001 | Kyokuyo Shokuhin Co., Ltd No 2 Plant | Shiogama-shi, Miyagi 985 | 0951001 | Taiyo Sea-Foods Co., Ltd | Utsunomiya-shi, Tochigi 321-32 | 2260001 | K.K. Takaei Okitsu Kojo | Shimizu-shi, Shizuoka 424-02 | 2831001 | Nippon Suisan Kaisha, Ltd Himeji General Plant | Himeji-shi, Hyogo 670 | 2866001 | Yamasa Kamaboko Co., Ltd Yumesaki No 2 Factory | Shikama-gun, Hyogo 671-21 | 3404001 | Osaki Suisan Co., Ltd | Hiroshima-shi, Hiroshima 733 | 3404002 CS | Kyowareizou Co., Ltd | Hiroshima-shi, Hiroshima 733 | 2801001 CS | Nippon Suisan Kaisha, Ltd Rokko Island Cold Store | Kobe-shi, Hyogo 658 | --------------------------------------------------